Abu Darda'

Abu Ḍarḍa' al-Ansari (Arab: أبو الدرداء الأنصاري) panèka sohabhât Nabi Muhammaḍ. asmana sè asli Uwaimir bin Amir, ḍâri suku Khazraj. Asmana èbhuna Mahabbah bint Qaqiḍ bin Amru. È bâkto Muhammaḍ bân orèng Islam apinḍa ka Maḍinah, salèrana èpatarètan sareng Salman Al Farisi samarèna perrang Khanḍaq. Salèrana dhâddhi orèng ḍhâghâng soghi è Maḍinah.

Abu Ḍarḍa' ka’ḍinto sala settong sohabhât `sè akherra maso’ Islam, engghi ka’ḍinto samarèna Perang Baḍar, namong Islamma saè. Salèrana èajhâk maso' Islam sareng tarètanna Abḍullah bin Rawahah.Muhammad Raji Hassan, Kinas (2012). Ensiklopedia Biografi Sahabat Nabi. Jakarta: Penerbit Zaman. ISBN 978-979-024-295-1 Nabi aḍhabu parkara Abu Ḍarḍa, "Uwaimir panèka hakîmul ummah (orèng sè cè' bijaksana)."

Bâkto Abu Ḍarḍa onèng parkara Islam, Abu Ḍarḍa' mèlè ka'angghuy adhingghâllaghi saḍâjâna bân oḍi' saḍerhana. Abu Ḍarḍa ngarep jhâ' perḍagangan bân ibaḍa bhâkal abâreng. Namong, Abu Ḍarḍa ta' bisa ngalakonè hal ka'dinto. Abu Ḍarḍa aḍhabu, "Kaulâh ampon ènyata'aghi maso' aghâma Islam èyaḍâ'en Muhammaḍ è bâkto kaulâh ghi' aḍhâgang. Kaulâh terro ibaḍa bân usaha kaulâh ajhâlân èbhâreng, namong ta' ajhâlan. Kaulâ adhingghâlaghi usahana kaulâ bân fokus ka ibâḍâ."

Salèrana nerrossagi, "Kaulâh ta' kèra arassa senneng manabi satèya kaulâh adhâghâng bân ollè ontong tello ratos ḍinar sabbhân arè, sanajjân bârunga kaulâh bâdâ è aḍâ'na masjid. parlo èkaonèngè jhâ' kaulâ ta; ngoca'ḍâ' ka panjhennengan jhâ' Allah alarang adhâghâng. Namong, sacara pribaḍi, kaulâh lebbi senneng tamaso' orèng sè adhâghâng atapè ta' kalèp ka allah."

Sabâb saḍhâjâ oreng agaḍhuwan kecenderungan bâng-sèbâng ḍâlem masemma’ ḍâ’ ka Allah. Bâḍâ sè lebbi semma' ḍâ' Allah lèbât arta, bâdâ jhughân lèbât elmo, otabâ lèbât ibâḍâ.

 Kaislaman 
Asalla, Abu Ḍarḍa katoronan Yahuḍi è Maḍina. Saterrossa, sa'amponna mèreng dhâbuna Nabi Muhammaḍ, salèrana maso’ aghâma Islam areng-sareng bân Abḍullah bin Salam, sè ampon mangkat sabellunna Abu Ḍarḍa. Abu Ḍarḍa perna èpatabâr sareng khalifah Umar bin Khattab ka'angghuy dhâddhi hakim è Suriah, namong ètolak. Saterrossa khalifah nyoro ka'angghuy ngajhâr aghâma islam è suriah.

Sanajjân sala sèttong sohabhât sè ḍibuḍih maso’ Islam, tapè salèrana èngghi panèka sohabhât para ulama’ Islam bân ngapallaghi Al-Qur’an. Anas bin Malik aḍhâbu, "Bâkto Rasulullah shallallahu alaihi wa sallam sèḍhâ, Al-Qur'an panèka ta' èhafal salaèn sareng empa' orèng èngghi panèka  Abu Ḍarḍa', Mu'aḍz bin Jabal, Zaiḍ bin Tsabit, bân Abu Zaiḍ."

 Sombher 

Bhângsa:Sohabhât Nabbhi